咁啱 Winnie 又搭我幫佢買嘢,於是又去過入貨,
好彩今次買到嘅嘢同上次完全唔同!
仲去埋小食部試咗新推出嘅素菜丸㖭,配蜜糖芥末醬
一齊食,真係幾好味,唔怪得之咁多素友試過
之後都即刻買急凍包裝返屋企啦!
原本都係想買番芥末籽醬,不過個職員話缺貨無貨返,都唔知
係真定假,早兩個禮拜去買時仲係放滿成個架,咁快可以
賣到斷哂貨!?所以今次就買咗呢樽蒔蘿芥末醬,
不過試過就算喇,因為原來係有落色素!
有素友話呢隻北歐全麥軟包好食,見唔係太貴,原價
$16 / 5 件,仲有八五折,一於買包試吓。
雖然已經有帶冰種,但因為天氣熱,返到屋企都已經解凍變軟,
所以噚日就即刻試食一件,真係唔錯,好軟熟,比起
想像中更加好,加埋 hummus 一齊食,正!
盒 hummus 係 Ernest 媽咪買嘅,佢知我比較鍾意素食,
所以分咗半盒俾我。睇番個材料成份,其實都
可以自家製作,搵次又玩吓至得!
除咗食品,我同 Winnie 都各買咗對拖鞋,
特價 $9 對,抵呀,著爛咗都唔可惜!!
hummus 好好食, 我成日都想試整架。回覆刪除
咁快啲試吓整啦!刪除
IKEA減價,你可溝貨回覆刪除
哈哈,pig6pig 妳講到好似買股票咁!! :D刪除
買多兩件溝淡D嘛~~~XD刪除
Ghosy Lei,妳梗係股壇高人喇,哇哈哈哈……!!刪除
IKEA食品越來越多種類,要搵日去行下先得~~回覆刪除
係呀,銅鑼灣店個食品部面積越霸越多位置哦!刪除
hummus係好食,但我怕胃漲氣,唔敢食。回覆刪除
無錯,食豆類真係特別產生多氣體,食完渣咋之後最明顯!刪除